La Colla Verda organitza una nova campanya de voluntariat en les platges de Sagunt
18 d’octubre 2018

![](/media/il4nageu/61foto-1_cuerpo.jpg)  
  

La Colla Verda, el projecte de voluntariat ambiental de l'Ajuntament de Sagunt i Acció Ecologista-Agró, organitza esta tardor una nova campanya d'activitats en les platges de Sagunt. Concretament, la Colla Verda realitzarà tres plantacions de flora dunar. La primera d'elles serà el dissabte 27 d'octubre al costat del Pantalà. L'objectiu d'esta convocatòria és millorar la biodiversitat d'esta platja urbana.

  

A diferència d'altres platges saguntines, la del Pantalà, en estar situada al nord del port industrial, acumula sediments i va en augment. Per açò té tanta arena i unes dunes relativament grans. En canvi, pel que fa a la seua vegetació encara té poca biodiversitat. Per un altre motiu, la Colla Verda tornarà a plantar per a reforçar i diversificar la seua comunitat de flora dunar.

  

La segona de les actuacions serà en les dunes de la platja de Corinto el dissabte 10 de novembre, al costat de la Gola de Quartell, on la Colla Verda va començar l'any passat a ‘construir’ una nova duna sobre una mota alçada amb sediments de la gola. Enguany continuaren amb este repte amb una nova plantació.

  

La tercera i última activitat de la tardor serà el dissabte 15 de desembre. Eixe dia la Colla Verda s'estrenarà en la platja de la Malva-rosa amb una plantació de flora dunar en les Cases de Queralt, un racó en el qual encara no s'ha via convocat al voluntariat.

Amb esta campanya de plantacions de flora dunar, que compta amb la col·laboració del Centre per a la Recerca i Experimentació Forestal (CIEF) de la Generalitat Valenciana, també es pretén fer valdre el gran patrimoni natural dels diferents ecosistemes dunars de Sagunt, així com difondre i conscienciar sobre la seua importància per a protegir les platges davant la constant erosió litoral.

  

Les tres activitats començaran a les 10.30 hores. Els interessats a participar han de contactar amb la Comissió d'Educació Ambiental d'AE-Agró enviant un correu electrònic a agromorvedre@gmail.com o cridant, en horari de matins, al 960 263 617.

![](/es-va/Actualidad/Pagines/collaverdaplayas.aspx?ControlMode=Edit&DisplayMode=Design)  

![](/media/fz2ntq5w/60foto-3_cuerpo.jpg)  
  

*   [](http://www.facebook.com/sharer.php?u=https://aytosagunto.es/va/actualitat/la-colla-verda-organitza-una-nova-campanya-de-voluntariat-en-les-platges-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-colla-verda-organitza-una-nova-campanya-de-voluntariat-en-les-platges-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-colla-verda-organitza-una-nova-campanya-de-voluntariat-en-les-platges-de-sagunt/ "Linked In")
*   [](mailto:?body=https://aytosagunto.es/va/actualitat/la-colla-verda-organitza-una-nova-campanya-de-voluntariat-en-les-platges-de-sagunt/)